4 Penepo Yehova wesamba na Mosesa ne Alone amba:2 “Mukabala bana ba Kohata+ bana-balume mu bukata mwa bana ba Levi, mwendele bisaka byabo ne mobo a bashabo,3 boba bonso ba myaka kushilwila ku 30+ kutūla ku 50+ badi mu kisumpi kipelwe kwingila mu pema wa kubungakena’ko.+4 “Ino’i yo mingilo ya bana ba Kohata mu pema wa kubungakena’ko.+ I kintu kijila nakampata:5 Alone ne bandi bana bakatwela kitatyi kitalulwa nkambi ne kutūkija mpashila+ ne kupūta’yo pa sanduku+ wa Bukamoni.6 Bakatūla’po kya kupūta kya kiseba kya foke, baala’po kisandi kikomokomo kifītuluka ne kukwika’ko mitembo+ yandi ya kuselela’ko.7 “Kadi bakāla kisandi kifītuluka pa meza a mikate milombolwe,+ bakatūla’po masāni ao, ne bitomeno, ne ngeso, ne mityibi ya kyamulambu kya bitomibwa;+ kyamulambu kya nyeke kya mikate+ kikashala’po.8 Bakāla’po kisandi kityila pyā, bapūta’po kya kupūta kya kiseba kya foke ne kukwika’ko mitembo+ yao ya kuselela’ko.9 Penepo bakayata kisandi kifītuluka bapūta kitūlwa-binanu+ kya kitōkeji pamo ne binanu+ byakyo, ne tunkwato* twakyo, ne bininga bya mudilo byakyo,+ ne bintu byonso bya māni bingidijibwa pa kwikilama.10 Bakavunga’kyo ne bipungwa byakyo byonso mu kya kupūta kya kiseba kya foke bekitūla pa mutembo wa kuselela’ko.11 Kadi bakāla kisandi kifītuluka pa kisōkelo kya olo,*+ bapūta’po kya kupūta kya kiseba kya foke, ne kukwika’ko mitembo+ yakyo ya kuselela’ko.12 Ebiya bakayata bipungwa+ byonso bya mwingilo byobengilanga nabyo kyaba kyonso mu kifuko kijila, bebitūla mu kisandi kifītuluka ne kwibipūta kya kupūta kya kiseba kya foke, kupwa bebitūla pa mutembo wa kuselela’ko.13 “Bakōlola buto* pa kisōkelo+ ne kwāla’po kisandi kya myoya ityilakana.14 Bakatūla’po bipungwa byakyo byonso bingidijibwanga shi kebengila ku kisōkelo: bininga bya mudilo, nkanya, bipawa, ne ngeso, bipungwa byonso bya kisōkelo;+ kadi bakāla’po kya kupūta kya kiseba kya foke ne kukwika’ko mitembo+ yakyo ya kuselela’ko.15 “Alone ne bandi bana bakapwa kupūta kifuko kijila+ ne bingidilwa byonso bya kifuko kijila shi bene Isalela kebataluka kwenda ku kifuko kikwabo. Penepo bana ba Kohata bakatwela kwibisela,+ ino kebafwaninwepo kutenga kifuko kijila kutyina’mba bakafwa.+ Bino bintu i kiselwa kya bana ba Kohata ku pema wa kubungakena’ko.16 “Eleaza+ mwanā Alone kitobo ye udi na kiselwa kya kutala māni a kumunika nao,+ ensense ya mananshi,+ kyamulambu kya miseke kya nyeke, ne māni a kushinga.+ Aye ukatala kipema kyonso ne byonso bidi’mo, kubadila’mo ne kifuko kijila ne bipungwa byakyo.”17 Yehova wesamba monka na Mosesa ne Alone amba:18 “Kemwakalekai bisaka bya bene Kohata+ bityibwe’ko mu bukata mwa bene Levi.19 Ino longai namino amba bekale nyeke bōmi ne kufwa mpika pa mwanda wa kufwena ku bintu bijila nakampata.+ Alone ne bandi bana bakatwela ne kupa muntu ne muntu mwingilo wandi ne byafwaninwe kusela.20 Kebafwaninwepo kutwela bamone bintu bijila nansha’tu dimo, kutyina bakafwa.”+21 Penepo Yehova wesamba na Mosesa amba:22 “Ukabala bana ba Ngelashona+ bana-balume mwendele mobo a bashabo ne bisaka byabo.23 Ukabala boba bonso ba myaka kushilwila ku 30 kutūla ku 50 badi mu kisumpi kipelwe kwingila mu pema wa kubungakena’ko.24 Bino’bi byo bikapebwa bisaka bya bene Ngelashona kulama ne kusela:+25 Bakasela bisandi bya kipema,+ pema wa kubungakena’ko, kya kupūta kyandi ne kya kupūta kya kiseba kya foke kidi pangala pandi,+ kya kukinga* ku kibelo kya pema wa kubungakena’ko,+26 mampashila a kipango+ ayela, kya kukinga* ku kibelo kya kipango+ kijokolokele kipema ne kisōkelo, myonji yabyo ne bipungwa byabyo byonso ne bintu byonso bingilwanga nabyo. Uno’u o mwingilo wabo.27 Mingilo yonso ne biselwa bya bene Ngelashona+ bikatalwa na Alone ne bandi bana bana-balume; ukebapa bino biselwa byonso bu mwingilo wabo.28 Ino’i yo mingilo ikengila bisaka bya bene Ngelashona mu pema wa kubungakena’ko,+ kadi mingilo yabo ikendejibwa na Itamala+ mwanā Alone kitobo.29 “Ino bana ba Meladi+ bana-balume, ukebabala mwendele kisaka ne njibo ya bashabo.30 Ukebabala kushilwila ku wa myaka 30 kutūla ku 50, boba bonso badi mu kisumpi kipelwe mingilo ya pema wa kubungakena’ko.31 Bino’bi e byobafwaninwe kusela+ mu mingilo yabo ya ku pema wa kubungakena’ko: makadelema+ a kipema, mikabo+ yakyo, bikomo+ byakyo, bitako bya mapuki+ byakyo;32 bikomo+ bya kipango kijokolokele, bitako byabyo bya mapuki,+ bikomo byabyo,+ ne myonji yabyo pamo ne bingidilwa byabyo byonso ne mingilo yonso ya bino’bi. Ukebapa bingidilwa byobafwaninwe kusela mwendele majina abo.33 E namino’u mukengidila bisaka bya bana ba Meladi+ ku pema wa kubungakena’ko, bendejibwa na Itamala mwanā Alone kitobo.”+34 Ebiya Mosesa ne Alone ne bamfumu+ ba kitango babala bana ba bene Kohata+ mwendele bisaka byabo ne mwendele njibo ya bashabo,35 boba bonso ba myaka kushilwila ku 30 kutūla ku 50 badi mu kisumpi kipelwe mingilo ya pema wa kubungakena’ko.+36 Bungi bwa bonso babadilwe mwendele bisaka byabo i bantu 2 750.+37 Bano’ba bo babadilwe mu bisaka bya bene Kohata, boba bonso badi bengila ku pema wa kubungakena’ko. Mosesa ne Alone bebabala na kishima kya Yehova kupityila kudi Mosesa.+38 Bana ba Ngelashona+ bana-balume babadilwe mwendele bisaka byabo ne mwendele njibo ya bashabo,39 boba bonso ba myaka kushilwila ku 30 kutūla ku 50 badi mu kisumpi kipelwe mingilo ya pema wa kubungakena’ko.40 Bungi bwa bonso babadilwe mwendele bisaka byabo ne mwendele njibo ya bashabo i bantu 2 630.+41 Bino’bi byo bisaka bya bana ba Ngelashona bana-balume byabadilwe, boba bonso badi bengila ku pema wa kubungakena’ko. Mosesa ne Alone bebabala na kishima kya Yehova.+42 Bana ba Meladi babadilwe mwendele bisaka byabo ne mwendele njibo ya bashabo,43 boba bonso ba myaka kushilwila ku 30 kutūla ku 50 badi mu kisumpi kipelwe mingilo ya pema wa kubungakena’ko.+44 Bungi bwa bonso babadilwe mwendele bisaka byabo i bantu 3 200.+45 Bino’bi byo bisaka bya bana ba Meladi bana-balume byabadilwe, babadilwe na Mosesa ne Alone na kishima kya Yehova kupityila kudi Mosesa.+46 Mosesa ne Alone ne bamfumu ba Isalela babala bano bene Levi bonso mwendele bisaka byabo ne mwendele mobo a bashabo;47 badi na myaka kushilwila ku 30 kutūla ku 50, kadi bonso bapelwe kwingila ne kusela biselwa ku pema wa kubungakena’ko.+48 Bungi bwa bonso babadilwe i bantu 8 580.+49 Babadilwe na kishima kya Yehova kupityila kudi Mosesa, enselele mwendele mingilo yandi yapelwe ne kiselwa kyandi; babadilwe monka mobasoñaninye Mosesa kudi Yehova.
lua_Latn